

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2021.gada 23.aprīlī Nr.159

 (protokols Nr.5, 32 .p.)

**Par nekustamā īpašuma “Raibači”, Liepas pagastā, Priekuļu novadā, atsavināšanu par nosacīto cenu**

Priekuļu novada pašvaldības dome izskata *Vārds Uzvārds* (turpmāk – Iesniedzējs), 2021.gada 14.janvāra iesniegumu, reģistrētu Priekuļu novada pašvaldībā 2021.gada 15.janvārī Nr. 3.1-5.2/2021-323, kurā Iesniedzējs, kā ēku, būvju īpašnieks, lūdz nodot atsavināšanai pašvaldībai piederošo nekustamo īpašumu „Raibači”, Liepas pagastā, Priekuļu novadā.

Izvērtējot pašvaldības rīcībā esošo informāciju, konstatēts, ka:

1. Nekustamais īpašums “Raibači”, Liepas pagastā, Priekuļu novadā, sastāv no zemes vienības ar kadastra apzīmējumu 4260 003 0090 0,4540 ha kopplatībā.
2. Pašvaldības īpašuma tiesības uz nekustamo īpašumu 2017.gada 28.martā nostiprinātas Liepas pagasta zemesgrāmatas nodalījumā Nr. 100000565765.
3. Uz zemes vienības “Raibači”, Liepas pagastā, Priekuļu novadā atrodas Iesniedzējam piederošas ēkas (būves), īpašuma tiesības 2020.gada 21.decembrī nostiprinātas Liepas pagasta zemesgrāmatas nodalījumā 100000607555.
4. Iesniedzējs ar Priekuļu novada pašvaldību par zemes gabala ar kadastra apzīmējumu 4260 003 0090 “Raibači”, Liepas pagastā, Priekuļu novadā, 0,4540 ha kopplatībā iznomāšanu 2021.gada 1.februārī ir noslēdzis zemes nomas līgumu.
5. SIA “Eiroeksperts” noteiktā zemes īpašuma tirgus vērtība – 2300,00 EUR.

Ņemot vērā iepriekš minēto un pamatojoties uz s likuma „Par pašvaldībām” 21.panta 17.punktu, Publiskas personas mantas atsavināšanas likuma 4.panta ceturtās daļas 3.punktu, 8.panta otro, trešo un sesto daļu, 37.panta pirmās daļas 4.punktu, Ralfa Raibača atsavināšanas ierosinājumu, Mantas atsavināšanas un izsoles komisijas 2021.gada 9.aprīļa atzinumu, Finanšu komitejas 2021.gada 19.aprīļa lēmumu (protokols Nr.5), elektroniski balsojot tiešsaistē, PAR –11 (Elīna Stapulone, Dace Kalniņa, Aivars Tīdemanis, Jānis Mičulis, Aivars Kalnietis, Māris Baltiņš, Normunds Kažoks, Sarmīte Orehova, Juris Sukaruks, Elīna Krieviņa, Ināra Roce), PRET –nav, ATTURAS –nav, Priekuļu novada dome **nolemj:**

1. Atsavināt Vārds Uzvārds, personas kods -, pašvaldībai piederošo nekustamo īpašumu “Raibači”, Liepas pagastā, Priekuļu novadā, kas sastāv no zemes vienības ar kadastra apzīmējumu 4260 003 0090, 0,4540 ha kopplatībā.
2. Apstiprināt Priekuļu novada pašvaldībai piederošā nekustamā īpašuma “Raibači”, Liepas pagastā, Priekuļu novadā, kas sastāv no zemes vienības ar kadastra apzīmējumu 4260 003 0090, nosacīto cenu 2300,00 EUR un slēgt pirkuma līgumu ar Ralfu Raibaci
3. *Vārds Uzvārds* pirkuma maksu samaksāt Priekuļu novada pašvaldības norēķinu kontā 1 (viena) mēneša laikā no pirkuma līguma noslēgšanas un atbilstoša rēķina saņemšanas.
4. Atbildīgā par lēmuma izpildi Mantas atsavināšanas un izsoles komisijas priekšsēdētāja L.S.Berovska.
5. Kontrole par lēmuma izpildi izpilddirektoram F.Puņeiko.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone